open-index/open-wikipedia-markdown huggingface dataset:
Éditions L'Âge d'Homme

**Éditions L'Âge d'Homme** (ההוצאה לאור "ל'אז' ד'אום") היא הוצאה לאור שווייצרית של ספרים בשפה הצרפתית שנוסדה ב-1966 בלוזאן על ידי המו"ל ממוצא סרבי ולדימיר דימיטרייביץ' בעזרת הסופר והמו"ל דומניק דה רו (Roux). אל המייסדים הצטרף קלוד פירושו (Frochaux).
בנוסף לחנות הספרים בז'נבה), עד 2016 להוצאת הספרים L'Âge d'Homme הייתה חנות ידועה ברחוב פרו (Rue Ferou) ברובע השישי של בפריז.

## היסטוריה
הוצאת הספרים L'Âge d'Homme נודעה תחילה בהפצת ספרים מאת מחברים בשפות סלאביות לרבות בסדרה "קלאסיקונים סלאבים" (Classiques slaves) שכללה 500 כותרות. פורסמו שירים מאת אוסיפ מנדלשטאם, אלכסנדר בלוק, ספרי סטניסלב ויטקביץ', ולדיסלב ריימונט, כתבי אסתטיקה של קזימיר מלביץ', מסות ורומנים מאת זמיאטין, ניקולאי לסקוב, בוריס פילניאק, כתבי איוו אנדריץ' ודובריצה צ'וסיץ', וכו'.

בהמשך היא גיוונה את הקו האדיטוריאלי ופרסמה כתבי עת, עבודות אקדמיות, ספרות יפה כולל יצירות של מחברים שווייצרים כמו אנרי פרדריק אמייל, אטיין באריליה, גסטון שרפיו, שארל -אלבר סנגריא, ז'ורז' אלדאס, שארל פרדינאן ראמי, לאון סווארי, או צרפתים כמו פייר גריפארי, אלן פוקאר, פול-ז'ילבר לאנז'וון, כריסטיאן גייה או ז'אן-לוק קארון.
בין שנות ה-1960–1980 היה L'Âge d'Homme אחד המו"לים העיקריים בצרפתית שפרסמו ספרים מאת מחברים דיסידנטים סובייטיים, כמו וסילי גרוסמן ואלכסנדר זינובייב. הם היו הראשונים שפרסמו יצירות של פייר גריפארי.

בימי המלחמות שפרצו בנסיבות התפרקות יוגוסלביה פרסמה ההוצאה לאור מספר ספרים שתמכו בעמדה הסרבית.
L'Âge d'Homme הוציא לאור מסות רבות על סוגיות פוליטיות, היסטוריות, תרבותיות או פילוסופיות. הוא פרסם גם מספר כרכים מאת אוקטאב מירבו: שלושה כרכים מ"התכתבותו הכללית", "המאבקים הספרותיים" שלו, "האב ז'ול" ו"סבסטיאן רוק", כמו כן לקסיקון מונומנטלי על אוקטאב מירבו.
קטלוג ההוצאה לאור כולל גם מחברים אנרכיסטים כגון מקס שטירנר ("היחיד ורכושו" ו"התיק H")
נואל גודן ("אנתולוגיה של החתרנות הרובאית") אך גם מחברים מן הימין הרדיקלי ומן הימין כמו אלן דה בנואה, פייר מארי גלואה, אריק ורנר, ספרים של מבקרים חריפים של האיסלמיזם כמו אבן ואראק או אלכסנדר דל ואל, כמו כן תיקי דאדא, אוסף שנקרא "Bibliothèque Mélusine" וכתב עת בשם "מלוזין" Mélusine (מחברות המרכז לחקר הסוריאליזם) שהוקדשו לסוריאליזם בעריכתו של אנרי בהאר.
	
L'Âge d'Homme התייצב להגנת משוררים בלגים (לוסיין נולה), ושווייצרים (כמו פרנץ ראקוצי, מוניק לדראק או פיירט מישלו).

עד 2011 פרסמה הוצאת L'Âge d'Homme כ-4500 ספרים שונים.

## סדרות ספרים
* « Bibliothèque Mélusine » (ספריית מלוזין)
* « Cahiers des avant-gardes » (מחברות אוונגארד)
* « Caryatides » (קריאטידות)
* « Classiques slaves » (קלאסיקונים סלאבים)
* « Dossiers H » (תיקי H) (מוקדשת לז'ורז' אלדאס)
* « La Fronde » (בניהולו של סלובודן דספוט) (פרונדה)
* « Les Grands poèmes du monde » (הפואמות הגדולות של העולם)
* « Grands Spirituels orthodoxes du s- XX e » (אנשי הרוח האורתודוקסים הגדולים)
* « Messages » (בניהול ז'אן-מרק ברטו) (מסרים)
* « Mobiles historiques » (מניעים היסטוריים)
* « Objections » (הערות)
* « Poche suisse » ספר כיס שווייצרי - (בניהול ז'אן -מישל אוליבייה)
* « Politica Hermetica »
* « Le rameau d'or » (ענף הזהב)
* « Sophia » (סופיה)
* « Symbolon » (סימבולון)
* « Être et devenir » (להיות ולהיעשות)
* « V »

## קישורים חיצוניים

*כתבת הספד על ולדימיר דמטרייביץ' ב-Le Monde ב-6 ביולי 2006

קטגוריה:הוצאות ספרים בשווייץ
קטגוריה:חנויות ספרים
קטגוריה:לוזאן: תרבות
לולי אבו אל-הודא

**וֶלְיָה (לוּלִי) אַבּוּ אלְ-הֻדַא אוֹסְמַנאוֹלוּ** (26 בינואר 1916/1919–29 בנובמבר 2012), המכונה גם **הנסיכה לוּלִי**, הייתה אשת חברה וחוקרת תולדות האמנות בריטית ממוצא סורי-כורדי-טורקי, האישה המוסלמית הראשונה שלמדה באוניברסיטת אוקספורד.

## ביוגרפיה
אבו אל-הודא נולדה בקהיר שבמצרים למשפחה של דיפלומטים טורקים בגלות, אשר היו בשירות האימפריה העות'מאנית. סבה היה יועץ דת ואסטרולוג של הסולטן העות'מאני עבדול חמיד השני, ואביה, חסן ח'אלד אבו אל-הודא, ניהל את המשרד לעניינים טורקיים בקהיר תחת הח'דיו עבאס חלמי השני. לימים מונה לתפקיד ראש ממשלת עבר הירדן. אמה, דוולט אבו גבל, הייתה נצר למשפחת אצולה עות'מאנית.

היא הייתה לאישה המוסלמית הראשונה שלמדה באוניברסיטת אוקספורד, עת למדה היסטוריה מודרנית ומדע המדינה בליידי מרגרט הול, שבאותה העת היה קולג' לנשים. היא סיימה את לימודיה ב-1939.

במהלך מלחמת העולם השנייה היא גויסה על ידי שירותי המידע הבריטיים (ארגון תעמולה בריטי לקידום האינטרסים הבריטיים במהלך המלחמה) והוצבה בקהיר, שם פעלה יחד עם פרייה סטארק במסגרת ארגון "אחוות החופש" (Brotherhood of Freedom), אשר שם לו למטרה לשכנע ערבים לתמוך בבעלות הברית. בהמשך הוצבה בפלשתינה, והקימה את "אגודת הנשים לסולידריות" בירושלים.

בתום המלחמה פנתה ללמוד תולדות האמנות בבית הספר סלייד לאמנות יפה ובמכון קורטולד בהנחיית אנתוני בלאנט, והתגוררה בצ'לסי שבלונדון. היא התחקתה אחר ציוריו של קאמי פיסארו, ואף החלה בכתיבת הביוגרפיה שלו.

## חיים אישיים
בשנת 1963 נישאה אבו אל-הודא לבן דודה, הנסיך אמר פווזי אוסמנאולו, במה שנראה כמו נישואי נוחות. כמו כן, ניהלה מערכת יחסים בת שלושים שנה עם חבר הפרלמנט הבריטי ג'ון פוסטר.

היא נודעה בארוחות הערב הנוצצות שאירחה ובאישיותה הראוותנית.

אבו אל-הודא הלכה לעולמה ב-29 בנובמבר 2012 בלונדון.

## לקריאה נוספת
* מנאר חסן, סמויות מן העין – נשים והערים הפלסטיניות, הוצאת מכון ון ליר והוצאת הקיבוץ המאוחד, 2017, עמ' 80

## קישורים חיצוניים
* 
* 

## הערות שוליים

קטגוריה:חוקרי תולדות האמנות
קטגוריה:בריטיות שנולדו ב-1916
קטגוריה:בריטים שנולדו ב-1916
קטגוריה:בריטיות שנפטרו ב-2012
קטגוריה:בריטים שנפטרו ב-2012
Dystopia: The Tree of Language

***Dystopia: The Tree of Language*** הוא אלבום האולפן הראשון של להקת הבנות הדרום קוריאנית דרים קאצ׳ר. הוא יצא לאור ב-18 בפברואר 2020 על ידי דרימקאצ'ר קומפני, בהפצת Kakao M. האלבום כולל ארבע-עשרה רצועות, יחד עם הסינגל המוביל "Scream", והוא זמין בארבע גרסאות: "E", "V", "I" ו־L". האלבום מהווה התחלה לטרילוגיית *Dystopia* של דרים קאצ׳ר. בהמשך לטרילוגיה הופיעו המיני-אלבומים: *Dystopia: Lose Myself*, ו- *Dystopia: Road to Utopia.* האלבום מכר למעלה מ-59,899 עותקים, הגיע למקום השלישי במצעד סירקל צ׳ארט, וזכה לביקורות אוהדות.

## רקע וקידום

ב-3 בפברואר, הלהקה פרסמה את לוח הטיזרים לאלבום האולפן הראשון שלהם *Dystopia: The Tree of Language*. בין ה-4 ל-12 בפברואר חשפה הלהקה טיזרים עם תמונות אישיות וקבוצתיות. ב-12 בפברואר חשפה הלהקה סרטון עם מילים מהשיר, ועם קטע מכלי הנגינה שהשתתפו ביצירת השיר "Scream".

## ביקורות
בביקורת באתר *[[Allkpop]]*, ציין אריק וירסינג: "עם כל הרצועות שבאלבום, יש מעט מאוד תוכן. כל שיר הוא די קלסי של דרים קאצ׳ר בצורה כזו או אחרת. אמנם יש כמה סטיות מהנוסחה, אבל הן עדיין ׳עשו את זה׳". האלבום קיבל בביקורת זו דירוג של 9 מתוך 10.

מגזין הטיים הגדיר את האלבום כ"אחד האלבומים שהגדירו הכי טוב את שנת 2020 ב-קיי-פופ" ו"האלבום הכי טוב של דרים קאצ׳ר עד כה". בנוסף, המגזין NME דירג את האלבום במקום ה-15 ברשימת "25 האלבומים הטובים באסיה" של שנת 2020.

## תוכן האלבום
### מוזיקה ומילים
אורך המהדורה הסטנדרטית של האלבום הוא כארבעים ושתיים דקות. האלבום נכתב והופק על ידי 0to1, Chairmann, Dami, Hi5, JiU, Kim Bo Eun, LEEZ, Ollounder, Siyeon ו-Yohyeon. האלבום מגיע עם 14 רצועות, והוא היצירה הארוכה ביותר מבין היצירות של דרים קאצ׳ר לשוק הקוריאני. מבחינת סגנון מוזיקלי האלבום הוא תקליט רוק עם השפעות של EDM. החברות ג׳יו, דאמי ושיאון השתתפו בכתיבת השיר "Black or White". שיאון, דאמי, ג׳יו ויוהאון השתתפו בכתיבת "Jazz Bar". שיאון השתתפה בהלחנה ובכתיבה של "Paradise".

### שירים
השיר "Scream" עוסק בסיפור שקשור לציד מכשפות בימי הביניים. השיר "Red Sun" מדבר על אזהרה, באמצעות היפנוזה, לאנשים שאינם מודים בטעויותיהם. 

*האתר* סומפי תיאר את "Paradise" כרצועת פופ אלקטרונית ש"מספקת מסר מנחם לאנשים הבודדים של החברה המודרנית". השיר "Scream" משלב רוק עם מוזיקה אלקטרונית והוא "מושפע מציד מכשפות בתקופת ימי הביניים. הצעקה לפני הפזמון מדגישה את המוטיב הזה".

### רשימת השירים

## הערות שוליים

## קישורים חיצוניים

קטגוריה:אלבומים בקוריאנית

__לחיפוש__
קטגוריה:אלבומי קיי-פופ
Boom Boom Boomerang

"**Boom Boom Boomerang**" (בעברית: "**בום בום בומרנג**") הוא סינגל שהוקלט על ידי הלהקה האוסטרית שמטרלינגה. את השיר הוציאה בשנת 1977 לאור חברת התקליטים אריולה, והוא נבחר באופו פנימי על ידי תאגיד השידור האוסטרי לייצג את המדינה באירוע האירוויזיון השנתי.

## רקע
את מילותיו של "Boom Boom Boomerang" כתב לוקאס רסיטריטס. הוא הולחן על ידי שורלי הרנסטאדט, וילי רסיטריטס והרברט צכלינג-טפייר. הוא נחשב באותה עת לאחד מהשירים הפרובוקטיביים הראשונים באירוויזיון: ברוב הפעמים מילותיו לא הכילו משמעות כלשהי ובעת ההופעה עצמה על בימת התחרות הפנו חברי הלהקה את גבם לקהל והורידו את מכנסיהם.

## באירוויזיון
המהדורה ה-22 של האירוויזיון התקיימה בלונדון שב, והורכבה משמונה עשרה מדינות משתתפות שהופיעו בערב אחד ב-7 במאי 1977. על פי סדר ההופעות, שובצה אוסטריה כמדינה הרביעית, לפני אניטה סקורגן הנורווגית ואחרי הדי לסטר ההולנדית. עם תום ספירת הקולות דורגה אוסטריה במקום ה-17 עם 11 נקודות.

## רשימת השמעה

## מיקומי שיא

## קישורים חיצוניים

## הערות שוליים

קטגוריה:שירי אירוויזיון 1977
קטגוריה:שירי אוסטריה באירוויזיון
קטגוריה:שירים באנגלית
קטגוריה:שירים בגרמנית
עמית ביילין

**עמית ביילין** (נולדה ב-20 באוגוסט 2000) היא כדורגלנית ישראלית המשחקת בעמדת השוערת בקבוצת מ.ס. קריית גת ובנבחרת ישראל בכדורגל נשים.

## קריירה
ביילין נולדה וגדלה בקריית גת. היא החלה לשחק כדורגל בגיל 10. בגיל 15 התקבלה לאקדמיה לנערות במכון וינגייט. לאחר 4 שנים שבה  לשחק בקבוצת מ.ס. קריית גת. בסיום עונת 2020/2021 נבחרה לשוערת העונה.

בהמשך השנה יצאה לשחק במכללת פלגלייר בפלורידה. שנה לאחר מכן עברה לשחק באוניברסיטת סיינט ליאו באותה המדינה. בעונת 2024/2025 חזרה לישראל והצטרפה הפועל באר שבע. החל מעונת 2025/2026 היא חזרה לקבוצת מ. ס. קריית גת. 

## נבחרת לאומית
בשנת 2021 זומנה לראשונה לנבחרת ישראל בכדורגל נשים לקראת המשחקים במסגרת מוקדמות גביע העולם בכדורגל נשים 2023. ב-19 בספטמבר ערכה את הבכורה במשחק ההפסד לנבחרת פורטוגל.

## קישורים חיצוניים

## הערות שוליים

קטגוריה:כדורגלניות ישראליות
קטגוריה:כדורגלנים ישראלים
קטגוריה:כדורגלניות ישראליות בליגת המכללות בארצות הברית
קטגוריה:כדורגלניות מ.ס. קריית גת
קטגוריה:ישראליות שנולדו ב-2000
קטגוריה:ישראלים שנולדו ב-2000
ניכוי (מההכנסה החייבת)

בחישוב מס הכנסה, **ניכוי** הוא הטבת מס הניתנת באמצעות הפחתת סכום הניכוי מההכנסה החייבת, ובכך מקטינה את סכום המס המחושב. 

## בישראל
הניכוי העיקרי הוא זה הניתן בהתאם ל לפקודת מס הכנסה בגין חיסכון בקופת גמל לעצמאים.

ניכוי נוסף, בהתאם ל לפקודה, ניתן לפנסיונר בפנסיה מוקדמת, בגובה 52% מדמי ביטוח לאומי שבהם הוא חייב.

 מעניק ניכוי ממס הכנסה בגין תשלום מזונות לילד בוגר, שעל אף מאמציו אינו יכול לספק צרכיו מעבודה. הניכוי הוא בגובה סכום המזונות, אך לא יותר מערך שתי נקודות זיכוי לכל ילד.

לצד הטבת מס באמצעות ניכוי ניתנות הטבות מס גם באמצעות זיכוי, שהוא סכום המופחת מהמס שחושב. הניכויים והזיכויים מקטינים את סכום המס, אך הם נבדלים במידת השפעתם על המס אצל בעלי הכנסות גבוהות לעומת בעלי הכנסות נמוכות. גובהם של זיכויים רבים אינו תלוי בגובה ההכנסה, אלא במאפיינים אישיים של הנישום. כך, למשל, יינתנו שתי נקודות זיכוי לתושב ישראל גם אם משכורתו גבוהה וגם אם משכורתו נמוכה. משמעות האחידות היא שהשפעתו היחסית של הזיכוי גבוהה יותר ככל שהמשכורת נמוכה יותר. הניכויים נעשים מההכנסה ברוטו לפני חישוב המס, ולכן השפעתם גדלה ככל שגדלה ההכנסה. החיסכון במס שמושג בעקבות ניכוי נמצא ביחס ישר לגובה אחוז המס השולי של הנישום. כך, למשל, ניכוי של 100 ש"ח יקטין ב-45 ש"ח את המס של עובד שהאחוז השולי שלו 45%, אך יקטין ב-14 ש"ח בלבד את המס של עובד שהאחוז השולי שלו הוא 14%. הבדל זה הוביל להמלצתה של "ועדת בן-שחר" להמיר את שיטת הניכויים בשיטת הזיכויים.

## בארצות הברית
בארצות הברית נהוגים ניכויים בגין הוצאות אחדות, בהן:
* הוצאות רפואיות.
* ריבית על הלוואה לרכישת דירה.
* תרומה למוסד מזכה.
* חיסכון פנסיוני.

## ראו גם
* הוצאה מותרת בניכוי

## הערות שוליים

קטגוריה:פקודת מס הכנסה
פיראולופור

ממוזער|שרטוט של פיראולופור, נעשה על ידי האחים נייפס בסביבות 1806
250px|ממוזער|שרטוט של פיראולופור, מוזיאון ניספור נייפס
**פִּירֶאוֹלוֹפוֹר** (בצרפתית: **Pyréolophore**) הוא סוג של מנוע בעירה פנימית שהמציאו האחים נִיסֶפוֹר וקלוֹד  נייפס (Niépce) משַׁאלוֹן-סוּר-סוֹן בצרפת בתחילת המאה ה-19. ב-1807 בנו האחים אב-טיפוס של המנוע, ואחר כך התקינו אותו בסירה והשיטו אותה בהצלחה בנהר סון. הפיראולופור ייצר התפוצצויות מבוקרות של דלק אבקתי בתוך תא מתכת מלא באוויר, והדף האוויר נוצל להפעלת משאבה ששאבה מים ודחפה אותם מקצה צינור בירכתי הסירה, בדומה לפעולת אופנוע ים. הדלק האבקתי היה נבגי ליקופודיום טחונים  או פחם גרוס היטב ומעורב בשרף. הפיראולופור נחשב למנוע הבעירה הפנימית הראשון וגם למנוע הימי הראשון מסוג זה. ב-20 ביולי 1807 רשמו האחים פטנט על המצאתם, שאושר בחתימת ידו של נפוליאון בונפרטה קיסר צרפת. המנוע סבל מחסרונות מובנים שנבעו מעיקרון פעולתו, ועל כן לא היה לו שימוש מעשי.

"פיראולופור" הוא הלחם בסיסים של שלוש מילים ביוונית עתיקה: πῦρ (פִּיר) 'אֵשׁ', Αἴολος (אַיְאוֹלוֹס) 'רוּחַ' וְ- φορός (פוֹרוֹס) 'מוֹעִיל'.

## לקריאה נוספת

* Spratt, H. Philip (1958), *The Birth of the Steamboat*. London, C. Griffin. pp. 72-73. Digitized copy in Internet Archive.


## קישורים חיצוניים

## הערות שוליים

קטגוריה:צרפת: המצאות
קטגוריה:המצאות במאה ה-19
קטגוריה:מנועי בעירה פנימית
אלכסנדרו ראוצה

**אלכסנדרו איליה ראוצה** (ברומנית: **Alexandru Ilie Răuță** נולד ב-17 ביוני 1992 בפיטשט שברומניה) הוא כדורגלן רומני המשחק בעמדת הקשר האחורי בקבוצת איחוד בני שפרעם מהליגה הלאומית.

## קריירת מועדונים
ראוצה החל את הקריירה המקצוענית שלו בקבוצות ארג'ש פיטשט ומיובן מליגת המשנה הרומנית. בהמשך שיחק בקבוצות פאנדורי טרגו ז'יו, פוליטכניקה יאשי ווולונטר מליגת העל הרומנית. עם וולונטר זכה בסופר קאפ הרומני בעונת .

ב-1 ביולי 2019 חתם ראוצה בדינמו בוקרשט מליגת העל הרומנית. הוא שיחק במועדון במשך שלוש עונות, בהן ערך 78 הופעות ליגה. הוא עזב את המועדון לאחר ירידת המועדון לליגת המשנה הרומנית.

ב-27 ביוני 2022 חתם ראוצה על חוזה לשתי עונות בהרמנשטאדט מליגת העל הרומנית. הוא ערך 16 הופעות ליגה במדי המועדון.

ב-23 בינואר 2023 חתם באוחוד מליגת המשנה הסעודית.

ב-29 ביולי 2023 חתם ראוצה בארג'ש פיטשט מליגת המשנה הרומנית. הוא ערך שמונה הופעות ליגה במדי המועדון. ב-30 בנובמבר שוחרר מהמועדון.

ב-16 בינואר 2024 חתם במיובן מליגת המשנה הרומנית, אך ב-31 בינואר חתם באיחוד בני שפרעם מהליגה הלאומית.

## תארים
;וולונטר
* הסופר קאפ הרומני (1): 2017/2018

## קישורים חיצוניים

## הערות שוליים

קטגוריה:כדורגלנים רומנים
קטגוריה:קשרי כדורגל רומנים
קטגוריה:כדורגלני פאנדורי טרגו ז'יו
קטגוריה:כדורגלני פוליטכניקה יאשי
קטגוריה:כדורגלני וולונטר
קטגוריה:כדורגלני דינמו בוקרשט
קטגוריה:כדורגלני הרמנשטאדט
קטגוריה:כדורגלני איחוד בני שפרעם
קטגוריה:כדורגלנים זרים בישראל
קטגוריה:רומנים שנולדו ב-1992
גאבי תומפסון

**גאבי תומפסון** (באנגלית: **Gavi Thompson** נולד ב-2 בפברואר 2000 בניגריה) הוא כדורגלן ניגרי המשחק בעמדת הקשר בקבוצת הפועל עפולה מהליגה הלאומית.

## קריירת מועדונים
תומפסון גדל באקדמיית E & A הניגרית. בשנת 2018 חתם בסטומבראס קובנה מליגת העל הליטאית, במדיה ערך 14 הופעות ליגה.

בין השנים 2019–2020 שיחק בקבוצת ג'איינט ברילאס הניגרית.

ב-8 בינואר 2021 חתם תומפסון בהגלמן מליגת העל הליטאית. הוא ערך 95 הופעות ליגה במדי המועדון, בהן הבקיע שמונה שערים. בתום עונת  שוחרר מהמועדון.

ב-30 בינואר 2024 חתם בהפועל עפולה מהליגה הלאומית עד לתום עונת 2023/2024.

## קישורים חיצוניים

## הערות שוליים

קטגוריה:כדורגלנים ניגרים
קטגוריה:קשרי כדורגל ניגרים
קטגוריה:כדורגלני הפועל עפולה
קטגוריה:כדורגלנים זרים בישראל
קטגוריה:ספורטאים זרים בליטא
קטגוריה:ספורטאים ניגרים בישראל
קטגוריה:ניגרים שנולדו ב-2000
חיים יצחק הכהן חסיד

רבי **חיים יצחק הכהן חסיד** (סלוניקי, ה'תק"ז, 1747 – סלוניקי, ב' בשבט ה'תקפ"ז, 30 בינואר 1827) היה מחכמי סלוניקי ומחבר הספר **אהל יצחק**.

## ביוגרפיה
נולד בסלוניקי לרבי יוסף הכהן, היה נכדו של רבי רפאל אלעזר נחמיאש, שהיה רב העיר סלוניקי ומחבר הספר "הון רב". היה בקי בתורת חכמי סלוניקי ששזורה רבות בספרו.
ספרו יצא לאור בשנת ה'תקס"א והוא מכיל שו"ת, חידושים על משנה תורה לרמב"ם ודרשות.
בנו, רבי חננאל, השלים את המלאכה של הוצאת הספר לאור וצירף לו הקדמה משלו. במהדורת הספר המופיעה באוצר החכמה כלולות הערות בכתב ידו של רבי יצחק בן חננאל הכהן חסיד (ייתכן שהוא נכד המחבר).

פסקיו ופירושיו מובאים אצל רבים מגדולי הדורות, שהתחשבו בדבריו לפסק ההלכה, כגון רבי יוסף חיים מבגדאד, רבי רחמים חי חויתה הכהן, רבי עובדיה יוסף. החידושים על הרמב"ם נכללו בפרויקט השו"ת.

## קישורים חיצוניים
* 
## הערות שוליים

קטגוריה:סלוניקי: רבנים
קטגוריה:מחברי ספרי שו"ת
קטגוריה:פרשני הרמב"ם
משלחת מס' 4 לתחנת החלל הבין-לאומית

שמאל|ממוזער|200px|חברי המשלחת
שמאל|ממוזער|200px|תג המשלחת
**משלחת מס' 4** (באנגלית: **Expedition 4**) הייתה משלחת לתחנת החלל הבין-לאומית שפעלה מ-7 בדצמבר 2001 ועד ל-15 ביוני 2002. מפקד המשלחת היה יורי אונופריינקו מרוסיה. פעילות המשלחת נמשכה 190 ימים.

## הרכב המשלחת

## פעילות המשלחת
פעילות המשלחת החלה ב-10 באוגוסט עם הגיע מעבורת החלל אנדוור בפיקוד דומיניק גורי במשימה STS-108. החללית התחברה למודול "דסטיני". עם החללית הגיע מודול לוגיסטי רב תכליתי "רפאלו" עם מטען של 5,142 ק"ג. כמו כן הגיעו חברי משלחת מס' 4 לתחנת החלל הבין-לאומית. צוות החללית ביצע פעילות חוץ רכבית להתקנת ציודים חדשים בחלק החיצוני של תחנת החלל. כמו כן מטען שהגיע במודול לוגיסטי הועבר לתחנת החלל, ומודול לוגיסטי הועמס ב-4,511 ק"ג ציוד ומצרכים לא נחוצים להעברה חזרה לכדור הארץ.

ב-15 בדצמבר מעבורת החלל אנדוור עזבה את תחנת החלל עם חברי המשלחת מס' 3. אחריות על תחנת החלל הועברה למשלחת מס' 4.

ב-14 בינואר/15 בינואר אונופריינקו וולז ביצעו פעילות חוץ רכבית שנמשכה כ-6 שעות. בוצעו התקנות ציוד בחלק החיצוני של תחנת החלל לרבות מנוף STRELA שני שהותקן על מודול "פירס"

ב-25 בינואר אונופריינקו וולז ביצעו פעילות חוץ רכבית נוספת שנמשכה כ-6 שעות. בוצעו התקנות ציוד בחלק החיצוני של תחנת החלל.

ב-20 בפברואר בורש וולז ביצעו פעילות חוץ רכבית שנמשכה כ-6 שעות. בוצעו הכנות להתקנה של החלק המרכזי S0 של מבנה מסבח בסיסי. מבנה זה באורך של כ-13 מ' וברוחב על כ-4 מ' מיועד להתקנת מערכות ומכשירים שונים שתומכים בתפקוד תחנת החלל וביצוע ניסויים.

ב-19 במרץ חללית מטען פרוגרס M1-07 נותקה מתחנת החלל ונשפרה בכניסה לאטמוספירה. לאחר ניתוק מתחנת החלל מחללית מטען שוחרר לוויין Kolibri 2000 שהיה מיזם רוסי-אוסטרלי.

ב-21 במרץ לתחנת החלל הגיע חללית מטען פרוגרס M1-8. החללית התחברה למודול "זבזדה". על החללית היו כ-2,407 ק"ג מטען. החללית הייתה מחוברת לתחנת החלל עד יוני 2002.

ב-8 באפריל לתחנת החלל הגיע מעבורת החלל אטלנטיס בפיקוד מייקל בלומפילד במשימה STS-110. החללית התחברה למודול "דסטיני". עם החללית הגיע החלק המרכזי של מבנה מסבח בסיסי S0. צוות החללית ביצע 4 פעמים פעילות חוץ רכבית להתקנת המבנה S0. 

ב-17 באפריל מעבורת חלל "אטלנטיס" התנתקה מתחנת החלל וב-19 באפריל נחתה בכדור הארץ.

ב-20 באפריל בוצע שינוי מיקום עגינה של חללית סויוז TM-33 והיא חוברה למודול "פירס".

ב-7 ביוני לתחנת החלל הגיע מעבורת החלל אנדוור בפיקוד קנת קוקרל במשימה STS-111. החללית התחברה למודול "דסטיני". עם החללית הגיע מודול לוגיסטי רב תכליתי "לאונרדו" עם מטען של 6,701 ק"ג. המטען כלל חלק שני של זרוע רובוטי קנדארם2. כמו כן הגיעו חברי משלחת מס' 5 לתחנת החלל הבין-לאומית. צוות החללית ביצע 3 פעילויות חוץ רכבית להתקנת ציודים חדשים בחלק החיצוני של תחנת החלל. כמו כן מטען שהגיע במודול לוגיסטי הועבר לתחנת החלל, ומודול לוגיסטי הועמס ב-5,058 ק"ג ציוד ומצרכים לא נחוצים להעברה חזרה לכדור הארץ.

חברי המשלחת ביצעו עשרות ניסויים מדעיים בתחומים שונים.

ב-15 ביוני מעבורת חלל עזבה את תחנת החלל עם חברי המשלחת מס' 4.

אחריות על תחנת החלל הועברה למשלחת מס' 5.

## קישורים חיצוניים
* 

* תיאור פעילות באתר רוסקוסמוס
* דיווח לעיתונות של נאס"א
* פעילות משלחת מס' 4 בתחנת החלל הבין-לאומית
* תיאור פעילות של הצוות הרוסי בתחנת החלל

## הערות שוליים

קטגוריה:תחנת החלל הבין-לאומית
לואיסיוס דון דידסון

**לואיסיוס דון דידסון** (בצרפתית: **Louicius Don Deedson** נולד ב-11 בפברואר 2001 בטבארה שבהאיטי) הוא כדורגלן האיטי המשחק בעמדת קשר הכנף בקבוצת דאלאס ובנבחרת האיטי.

## קריירת מועדונים
דידסון החל את הקריירה המקצוענית שלו בקבוצת הוברו מליגת העל הדנית בשנת 2019. הוא ערך שבע הופעות ליגה והבקיע שער אחד בעונת , בסופה נשרה הוברו לליגת המשנה הדנית. בשלוש העונות הבאות ערך דידסון 72 הופעות ליגה והבקיע 18 שערים במדי הוברו במסגרת ליגת המשנה הדנית.

ב-1 ביולי 2023 חתם דידסון באודנסה בולקלוב מליגת העל הדנית. ב-23 ביולי ערך את הופעת הבכורה שלו במועדון, בתיקו 2-2 נגד ראנס במסגרת המחזור הראשון בליגה לעונת . ב-27 באוגוסט הבקיע את שערי הבכורה שלו במועדון, צמד שערים בניצחון 5-1 על הבידוברה במסגרת המחזור השישי בליגה.

## קריירה בינלאומית
ב-25 במרץ 2021 ערך דידסון את הופעת הבכורה שלו בנבחרת האיטי, בניצחון 2-0 על נבחרת בליז במסגרת מוקדמות מונדיאל 2022.

נכלל בסגל נבחרת האיטי לטורניר גביע הזהב 2021, אך לא שיחק בטורניר.

ב-12 בספטמבר 2023 הבקיע את שערי הבכורה שלו בנבחרת, צמד שערים בתיקו 2-2 נגד נבחרת ג'מייקה במסגרת ליגת האומות של CONCACAF .

## קישורים חיצוניים

קטגוריה:כדורגלנים האיטים
קטגוריה:קשרי כדורגל האיטים
קטגוריה:כדורגלני אודנסה בולקלוב
קטגוריה:כדורגלני נבחרת האיטי
קטגוריה:כדורגלני גביע הזהב 2021
קטגוריה:כדורגלני גביע הזהב 2025
קטגוריה:כדורגלני דאלאס
קטגוריה:ילידי 2001
מיכאל גטמן

**מיכאל גטמן** (נולד ב-1978) הוא רקדן וכוריאוגרף ישראלי.

## ביוגרפיה
גטמן נולד בישראל לדורה קרולין וזכריה גטמן, עולים חדשים מלנינגרד שבברית המועצות שהתיישבו בבאר יעקב. הם עלו לארץ אחרי "מבצע חתונה", ניסיון לחטיפת מטוס אזרחי ריק במטרה להימלט מברית המועצות לישראל, שאירע ב-1970. למרות שהניסיון לחטיפת המטוס נכשל, הוא עורר מודעות בנושאי איסורי העלייה מברית המועצות לישראל והפגיעה בזכויות האדם שהתרחשה שם, דבר שתרם לגל העלייה מהמדינה לארץ בשנות ה-70.

כשהיה בן 5 גטמן החל לרקוד בהדרכת סבתו בחדר קטן בביתה. בהמשך למד טכניקת בלט אצל המורה רוזלין קאסל (סובול) באולפן מחול בת דור תל אביב, בניהולה של הגברת ז‘נט אורדמן. בין מוריו לקלאסי ומודרני היו לנה בר מאיר, מיכל חסון ברדס, ז'נט בולדינג ו יגאל ברדיצ'בסקי. בשנת 1996 הוזמן על ידי נעמי פרלוב לרקוד באנסמבל בת שבע (הלהקה הצעירה). לאחר שנה הוא הוזמן על ידי אוהד נהרין להצטרף ללהקה הבוגרת של בת שבע, שם רקד כשנתיים. בשנת 1997 הכוריאוגרפית אמנדה מילר הגיעה ליצור עבור הלהקה. בעקבות העבודה המשותפת עם גטמן, הוא הוזמן על ידה לרקוד בלהקתה "Pretty Ugly Ballet Freiburg", שבגרמניה ב-1999. במהלך שנות עבודתו כרקדן, בישראל ובגרמניה, עבד גטמן עם וביצע יצירות מאת היוצרים אוהד נהרין, אמנדה מילר, מרגרט דונלון, אנז'לן פרלז'וקאז', ייז'י קיליאן וויליאם פורסיית'.

בשנת 2007 החל גטמן ליצור עבודות כוריאוגרפיה ופרויקטים במחול. ביצירותיו הוא מבקש לחקור את הקשר והמתח שבין שפה לבין תנועה, תגובות קוגניטיביות, הפרטיקולרי והמופשט, היכולת להגיב למצבי קיצון בקשת רגשות רחבה, והקשרים היסטוריים ותרבותיים הקשורים בגוף האדם. עבודותיו מוצגות על במות ופסטיבלים בישראל ובאירופה.

עבור יצירתו *Ramifications* שהוצגה בתחרות הכוריאוגרפיה הבינלאומית בקופנהגן בשנת 2007, זכה בפרס שני לכוריאוגרפיה ופרס ראשון לביצוע. בשנת 2010 הצטרף לעמותת הכוריאוגרפים, ובשנת 2014 זכה בפרס ראשון לכוריאוגרפיה עבור יצירתו *Face To Face* בתחרות *No Ballet* בגרמניה. גטמן נתמך כיוצר ממשרד התרבות וזוכה למענקים ומלגות מקרן יהושוע רבינוביץ, מפעל הפיס בתרבות, קרן Mart.

בשנת 2022 יצר את "Songs&Borders", פרויקט רב-תרבותי שאיגד שש נשים פעילות ולוחמות, כל אחת בדרכה, מצפון הארץ: הגליל העליון (אלג’ליל אלאעלא ألجلیل ا على) והגולן (אלג'ולאן الجو ن). כל אחת מהן ייצגה את התרבות המקומית השונה ממנה היא באה. היצירה הוצגה ברומא (Teatro Bibliote Quarticciolo) ובפסטיבל עכו לתיאטרון אחר 2023.

גטמן בעל תואר שני M.A. מאוניברסיטת האדרספילד, באנגליה. התזה שלו התעמקה בשימוש במילים, מחוות והמשגות בפרקטיקות כוריאוגרפיות, תוך התמקדות בקשר של אלה עם גישתו הפילוסופית של ברוך שפינוזה.

נוסף להיותו כוריאוגרף ורקדן, גטמן גם עוסק בהוראת מחול במוסדות ומרכזי מחול שונים בישראל ובעולם.

## רשימת יצירות

## פרסים
2007 - Copenhagen International Choreography Competition, דנמרק - פרס הכוריאוגרפיה

2014 -תחרות No Ballet, גרמניה - פרס הכוריאוגרפיה

## קישורים חיצוניים
* 
* 
*עמוד היוצר של מיכאל גטמן באתר עמותת הכוריאוגרפים
*"המתרוממים", מדור בכתיבתו באתר מאקו גאווה (תחת שם המשפחה של אמו)

## הערות שוליים

קטגוריה:כוריאוגרפים ישראלים
קטגוריה:רקדנים ישראלים
קטגוריה:ישראלים שנולדו ב-1978
ALL (מחלקת סיבוכיות)

בתורת החישוביות והסיבוכיות, המחלקה **ALL** היא מחלקה אשר מכילה את כל בעיות ההכרעה.

## יחסים בין המחלקה למחלקות אחרות
המחלקה ALL מכילה את כל מחלקות הסיבוכיות של בעיות ההכרעה, ביניהן גם **[[RE (מחלקת סיבוכיות)|RE]]** ו-**coRE**.

כיוון שיש בעיות הכרעה שאינן כריעות עקב בעיית העצירה וקבוצות מכונת הטיורינג שקיימות היא קבוצה בת מנייה, אז לא ניתן לפתור את כל בעיות ההכרעה האלו ובפרט גם לא קיימות שפות שלמות במחלקה הזו.

## קישורים חיצוניים
* 

קטגוריה:מחלקות סיבוכיות
שושנת פלאים

"**שושנת פלאים**" הוא שיר מאת המשורר שאול טשרניחובסקי. השיר זכה ללחן של המוזיקאי צביקה פיק.

## אודות השיר
את השיר "שושנת פלאים" כתב טשרניחובסקי בשנת 1911 במֶטְסוֹלָה, פינלנד בעת חופשתו. צביקה פיק כתב את הלחן לשירו של טשרניחובסקי בשנת 1973, לאחר שקיבל הזמנה מגלי-צה"ל להשתתף בערב שירי המשוררים השני. על אף ההזמנה, תחנת הרדיו דחתה את השיר בטענה, שהלחן אינו טוב דיו. צביקה השמיע את השיר ליוני נמרי, וזה הקליט אותו. זמן מה לאחר אותו מופע, פגש פיק את יצחק לבני, שהיה מפקד תחנת גלי-צה"ל באותם ימים, ולבני התנצל על הטעות. יוני נמרי ביצע את השיר גם כשחקן בסצנה בסרט "קומפוט נעליים", שהוקרן בשנת 1985.

השיר בביצוע נמרי, נכנס למצעד הפזמונים השבועי של הגל הקל ב-9 באפריל 1973, וצעד בו 13 שבועות ומהם שבוע אחד שהה במקום הראשון. השיר הגיע למקום השביעי במצעד השנתי של גלי צה"ל לשנת 1973. בשנת 2003 הוציא נמרי סינגל ובו ביצוע מחודש של השיר, בעיבודו של אבי סינגולדה.
ממוזער|225x225 פיקסלים|שלט הרחוב על השיר "שושנת פלאים" בעיר נתניה
בשנת 2008 זכה השיר לגרסת כיסוי של הזמר שמעון בוסקילה במסגרת הפרויקט "עבודה עברית 2 - מחווה ל-60 שנות יצירה מקורית". בשנת 2018 יצא חידוש לשיר באלבומו של ג'קי מייקה, "השירים שגדלנו עליהם".

כהוקרה לחשיבותו וליופיו של השיר נקרא רחוב על שמו בעיר נתניה.

## קישורים חיצוניים
* 
* שאול טשרניחובסקי, שׁוֹשַׁנַּת פְּלָאִים בְּרוּכַת-אֵל, בפרויקט בן-יהודה

## הערות שוליים

קטגוריה:שירי צביקה פיק
קטגוריה:שירים בעברית
קטגוריה:שירים שנכתבו על ידי שאול טשרניחובסקי
קטגוריה:שירים שהולחנו על ידי צביקה פיק
עניין של זמן (שיר)

"**עניין של זמן**" (ידוע גם בשורת הפתיחה שלו – "**קח אותו לאט את הזמן**") הוא שיר שכתב הפזמונאי והמשורר אהוד מנור עבור הפתיח של סדרת הטלוויזיה עניין של זמן. את השיר הלחין רמי קלינשטיין. את שיר הפתיחה, שהופיע גם בסיום התוכנית, ביצע גידי גוב.

## על השיר
את המילים חיבר מנור לבקשת מפיקי התוכנית. את הלחן כתב קליינשטיין לפי בקשתו של גוב. אביב גפן, אחד ממשתתפי הסדרה, ביקש אף הוא להלחין את השיר, אך המפיקים דחו את שירו ולכן קיים לחן נוסף לשיר.

השיר הוקלט לראשונה לפתיח לסדרת הטלוויזיה הנושאת את אותו שם, ששודרה לראשונה בשנת 1992 בטלוויזיה החינוכית. הסדרה מתארת את קורותיהם של תלמידי כיתה י"א בתיכון בצפון תל אביב. גוב הקליט את השיר בשתי גרסאות. את שיר הנושא לסדרה, שנקרא באותו שם, כתב אהוד מנור, הלחין רמי קלינשטיין ושר גוב בשני ביצועים – אחד קצבי לפתיח ואחד נוגה, שהושמע לעיתים בסיום הפרקים. שני הביצועים כלולים באלבומו של גוב "שירים שהתפזרו".

השיר כתוב בגוף שני אל נער בגיל הנעורים ומייעץ לו ליהנות מהחיים, לקחת את הזמן לאט וליהנות מכל רגע. השיר הפך לאחד מהמנוני גיל הנעורים.

גרסאות שונות הושרו בפי זמרים רבים, בהם רמי קלינשטיין, שביצע אותו גם בהופעה עם ריטה. השיר בביצוע קלינשטיין לא נכלל באחד מאלבומיו, ויצא כסינגל בלבד. ביצועים נוספים ידועים הם של אביב גפן, ששיחק בסדרה ושר אותו בדואט עם גידי גוב בתוכניתו "לילה גוב" (ובהמשך במסגרת הופעותיו של גפן, לרבות "נשף רוק"). עוד ביצועים ידועים לשיר הם של שרון חזיז ודנה ברגר, שהן שתיים מכוכבות הסדרה במסגרת הופעותיהן.

השיר היה מועמד לבחירה במצעדי הפזמונים השבועיים של רשת ג' ב־24 במאי 1995 וצעד שישה שבועות. הוא הגיע למקום התשיעי. במצעד השנתי לשנת תשנ"ח של התחנה הגיע הביצוע של קלינשטיין למקום ה־24.

## קישורים חיצוניים
* 

## הערות שוליים

קטגוריה:שירים בעברית
קטגוריה:שירים שנכתבו על ידי אהוד מנור
קטגוריה:שירים שהולחנו על ידי רמי קלינשטיין
קטגוריה:שירים מסדרות טלוויזיה
קטגוריה:שירים על זמן
ארל קרקאם

**ארל קרקאם** (באנגלית: **Earl Kerkam**; 1891–1965) היה צייר אמריקאי. לפי וילם דה קונינג, פיליפ גסטון, מארק רותקו, ג'ורג' ספאונטה ואסטבן ויסנטה, הוא "היה אחד הציירים הטובים ביותר שיצאו מאמריקה."
ממוזער|341x341 פיקסלים|קרקאם: כרזה לחיסכון במים בזמן המלחמה
ג'רלד נורלנד כתב בתערוכת הזיכרון של קרקאם ב-1966: "צייר בעל מודעות פואטית עצומה, כמעט ללא השפעה ישירה, הוא עומד כאמן אמריקאי מקורי במובן הטוב ביותר."

קרקאם צייר וחי בפריז, צרפת בתחילת שנות ה-50. שם, קרקאם פיתח מערכת יחסים עם האמן נורמן קרטון כמנטור ומערכת יחסים קולגיאלית, שהתארכה גם לאחר חזרתם לעיר ניו יורק, ב־1955 ותערוכות היחיד שלהם בשנות ה-60.

קרקאם נפטר ב-12 בינואר 1965 בעיר ניו יורק.

## קישורים חיצוניים

## הערות שוליים

קטגוריה:אמריקאים ילידי וושינגטון די. סי.
קטגוריה:ציירים אמריקאים
קטגוריה:אמריקאים שנולדו ב-1891
קטגוריה:אמריקאים שנפטרו ב-1965
טילמן

קטגוריה:שמות משפחה
קטגוריה:שמות פרטיים
קטגוריה:שמות משפחה לפי עיסוק
כביש 555

**כביש 555** הוא כביש רוחב אזורי המתחיל בצומת יצהר הגדול, כהמשך של כביש 552 (כביש 60 הישן לפני סלילת כביש לב השומרון), ומוביל מזרחה לאיתמר ואלון מורה.

## היסטוריה
בשנת 1996 נסלל על אדמות הכפר דיר אל-חטב כביש עוקף לאלון מורה. הנסיעה על הכביש אסורה לתושבי הכפר ונמנעת מהם הגישה אל אדמות הכפר שמעבר לכביש.

## מסלול הכביש
אורכו של הכביש הוא 14.8 ק"מ, והוא חד מסלולי לכל אורכו.

## הערות שוליים

קטגוריה:ישראל: כבישים
קטגוריה:הרי יהודה
קטגוריה:השומרון: תחבורה
פיליפ לזאריני

[260px|ממוזער|במפגש עם מזכיר המדינה של ארצות הברית [אנתוני בלינקן, נובמבר 2023]]
**פיליפ לזאריני** (באיטלקית: **Philippe Lazzarini**; השם נהגה בשפת המקור: **לַדְזָאריני**; נולד ב-1964) הוא כלכלן שווייצרי-איטלקי המכהן כנציב הכללי של סוכנות הסעד והתעסוקה של האו"ם לפליטי פלסטין במזרח הקרוב (אונר"א) משנת 2020 ואילך.

## ביוגרפיה
ללזאריני תואר שני במנהל עסקים מהפקולטה לעסקים וכלכלה של אוניברסיטת לוזאן ותואר ראשון בכלכלה מאוניברסיטת נשאטל.

בשנת 1989 הצטרף לוועד הבין-לאומי של הצלב האדום (ICRC) ושימש כציר במספר תחנות שירות, כולל בדרום סודאן, בלבנון, בירדן וברצועת עזה. משם המשיך להוביל את פעולות הצלב האדום הבינלאומי בבוסניה, באנגולה וברואנדה. הוא שימש גם כסגן ראש מחלקת התקשורת של הוועד הבין-לאומי של הצלב האדום.

בספטמבר 1999 החל לעבוד בבנק השווייצרי "Union Bancaire Privée" כראש מחלקת השיווק של הבנק.

בשנת 2003 הצטרף למשרד האו"ם לתיאום עניינים הומניטריים (OCHA) כמתאם אזור במוסול שבעיראק. בהמשך כיהן כראש אגף משרד האו"ם לתיאום עניינים הומניטריים באנגולה, בסומליה ובאזורים ביהודה ושומרון שנמצאים בשליטה פלסטינית. בשנת 2010 הפך לסגן מנהל אגף התיאום והתגובה של משרד האו"ם לתיאום עניינים הומניטריים. ב-24 באפריל 2015 הודיע מזכ"ל האו"ם באן קי-מון על מינויו של לזאריני לתפקיד סגן המתאם המיוחד של האו"ם בלבנון.

בשנת 2020 הודיע מזכ"ל האו"ם אנטוניו גוטרש על מינויו של לזאריני לתפקיד הנציב הכללי החדש של סוכנות הסעד והתעסוקה של האו"ם לפליטי פלסטין במזרח הקרוב (אונר"א).

בעקבות חשיפת הטענות בדבר מעורבות עובדי אונר"א בטבח שבעה באוקטובר, ב-26 בינואר 2024 הצהיר לזאריני ש"הרשויות הישראליות סיפקו לאונר"א מידע על מעורבותם לכאורה של מספר עובדי אונר"א בהתקפות הנוראות על ישראל ב-7 באוקטובר". לזאריני ציין שהסוכנות פיטרה תשעה מהעובדים המעורבים וכי נשקלים צעדים פליליים נגדם. בנוסף, דחק לזאריני במדינות המתכננות להשעות את המימון של אונר"א לשקול מחדש את החלטתן בשל חששות מהשלכותיו ההומניטריות של מהלך זה.

## חיים אישיים
לזאריני נשוי ואב לארבעה ילדים.

## קישורים חיצוניים

## הערות שוליים

קטגוריה:אונר"א
קטגוריה:שווייצרים
קטגוריה:איטלקים
קטגוריה:האומות המאוחדות: אישים
קטגוריה:כלכלנים
קטגוריה:בוגרי אוניברסיטת לוזאן
קטגוריה:שווייצרים שנולדו ב-1964
המאנט סורן

**המאנט סורן** (בהינדי: **हेमंत सोरेन**; נולד ב־10 באוגוסט 1975) הוא פוליטיקאי הודי המכהן כראש השרים של ג'הרקאנד. לשעבר יו"ר האופוזיציה ב וחבר ברג'יה סבהה.

## ביוגרפיה
המאנט סורן נולד בנמרה שבביהר (כיום בג'הרקאנד), לרופי ולפוליטיקאי ההודי שיבו סורן, שלימים כיהן כראש השרים של ג'הרקאנד.

ב־2005 התמודד סורן על מושב ב, אך הפסיד.

ב־2009 נבחר בורן לרג'יה סבהה, אך באותה שנה נבחר ל. בספטמבר 2010 מונה סורן לסגן ראש השרים של ג'הרקאנד בממשלת מפלגת העם ההודית, שהוקמה לאחר במאי באותה שנה פרשה המפלגה מקואליציה בהובלת אביו, שיבו סורן, בעקבות תמיכת המפלגה בממשלת הקונגרס הלאומי ההודי בראשות מאנמוהאן סינג בהצבעה בלוק סבהה, בה ראתה המפלגה פרישה מהברית הדמוקרטית הלאומית. סורן פרש מהתפקיד בינואר 2013, כשהוא גורם לממשלה ליפול ולהחלת שלטון הנשיא במדינה.

ביולי 2013 הושבע סורן לראש השרים של ג'הרקאנד לאחר שהציג את תמיכת קואליציה שכללה בנוסף לג'הרקאנד מוקטי מורצ'ה את הקונגרס הלאומי ההודי והראשטריה ג'נטה דאל.

סורן כיהן כראש השרים כשנה ומחצה, אך הובס בבחירות בשהתקיימו בדצמבר 2014. בינואר 2015 נבחר סורן ליו"ר האופוזיציה באספה המחוקקת.

ב־2019 נבחר סורן בשנית לראש השרים של ג'הרקאנד.

ב־2022 החל  לחקור פרשת כרייה בלתי חוקית הקשורה לסורן, שנחשב במעורבות בהלבנת הון הקשורה הפרשה. ב־31 בינואר 2024 התפטר מתפקידו כראש השרים ונעצר על ידי דירקטוריון האכיפה, בין היתר בשל מעורבות בפרשת העברת בעלות לא חוקית נרחבת בידי המאפיה.

סורן שהה במעצר במשך כחמישה חודשים, ושוחרר בערכות ביולי 2024. בעקבות שחרורו שב לכהן כראש השרים של ג'הרקאנד.

בבחירות בג'הרקרנד בנובמבר 2024 זכתה מפלגת ג'הרקאנד מוקטי מורצה ב־34 מושבים ויחד עם שותפותיה הגיעה ל־56 מושבים, וסורן הושבע פעם נוספת כראש השרים במדינה.

## חיים אישיים
סורן נשוי לקלפאנה סורן ולהם שני בנים.

## קישורים חיצוניים

## הערות שוליים

קטגוריה:ראשי ממשלות המדינות והטריטוריות של הודו
קטגוריה:ג'הרקאנד: פוליטיקה
קטגוריה:חברי הרג'יה סבהה
כריסטיאן וילהלם פון דוהם

**כריסטיאן וילהלם פון דוהם** (בגרמנית: **Christian Wilhelm von Dohm**, 11 בדצמבר 1751–29 במאי 1820) היה עורך דין, דיפלומט, היסטוריון, סופר פוליטי ופקיד ממשלתי פרוסי. ידוע בשל חיבורו פורץ הדרך **על תיקונם האזרחי של היהודים** (Über die bürgerliche Verbesserung der Juden). הוא דגל באמנציפציה ליהודים ברוח הנאורות וקידם אותה ברחבי אירופה.

## ביוגרפיה
נולד בעיר למגו ב-1751. אביו, וולרד לודוויג וילהלם, ששימש ככומר המקומי, מת כשכריסטיאן היה בגיל 7 והוא התחנך בעיקר על ידי אמו אן אליזבת. בין השנים 1768–1773 למד משפטים באוניברסיטת לייפציג ולאחר מכן, בין 1774 ל-1776 באוניברסיטת גטינגן. בספטמבר 1776 מונה לפרופסור לכלכלה ולסטטיסטיקה. בשנת 1779, מונה לעובד המדינה הפרוסית כארכיונאי ובשנת 1780 נישא לאנה הנרייטה אליזבת הלבינג. בשנת 1783 החל לעבוד במשרד החוץ הפרוסי, ובשנת 1786 קיבל תואר אצולה מפרידריך וילהלם השני, מלך פרוסיה. בין השנים 1808–1810 שימש כשגריר ממלכת וסטפאליה בדרזדן.

## עבודות
דוהם ידוע בעיקר בשל חיבורו פורץ הדרך **על תיקונם האזרחי של היהודים** (Über die bürgerliche Verbesserung der Juden) שפרסם ב-1781. בחיבור זה הגה לראשונה את האמנציפציה ליהודים שהתהוותה בשנים שלאחר מכן. כתיבת החיבור באה בעקבות בקשת סרף בר, יהודי מאלזס, ממשה מנדלסון לכתוב עדות על אפיים החיובי של היהודים, מנדלסון השיב כי מוטב יהיה כי הוגה לא-יהודי יכתוב על כך והפנה אותו לדוהם. בעקבות פניית סרף בר ומנדלסון, כתב דוהם את המאמר.

במאמר טען דוהם כי אין מניעה כללית שהיהודים יהיו אזרחים טובים במדינה, אלא רק בעיות מקומיות שנבעו בעיקר מהתקנות כנגדם. הוא הוסיף גם שרצוי להשאיר בידיהם את החופש לדון על פי דיניהם, לרבות את הזכות להחרים ולנדות את בני הקהילה לפי הצורך. עם זאת, הסכים עם דעתו של המלך פרידריך הגדול, שאין להרבות יותר מדי את מספרם באוכלוסייה, וקבע שיש צורך לתקן ליקויים רבים במנהגיהם ובתכונותיהם. משה מנדלסון שלא הסכים עם חלק מדבריו של דוהם, התייחס לכך בהקדמתו לספר "לתשועת ישראל" של מנשה בן ישראל שאותה כתב ב-1782.

דוהם ביקר את ראשוני היהדות הרפורמית על כך שזנחו את השפה העברית, וב-1812 פרסם חיבור בשם "דברים אחדים להגנת השפה העברית נגד הרחקתה מתפילת היהודים בפרוסיה". החיבור בא כתגובה לדבריו של דוד פרידלנדר שביקש בתזכיר שהגיש לממשלה "לסלק את העברית מבתי הכנסת".

## קישורים חיצוניים

* 
* 

## הערות שוליים

קטגוריה:גרמנים חברי הבונים החופשיים
קטגוריה:דיפלומטים גרמנים
קטגוריה:סופרים גרמנים
קטגוריה:עידן הנאורות
קטגוריה:בוגרי אוניברסיטת לייפציג
קטגוריה:בוגרי אוניברסיטת גטינגן
קטגוריה:כלכלנים גרמנים
קטגוריה:משפטנים גרמנים
קטגוריה:שגרירים בגרמניה
קטגוריה:חברי האילומינטי
קטגוריה:גרמנים שנולדו ב-1751
קטגוריה:גרמנים שנפטרו ב-1820
Solar Orbiter

**גשושית הליוצנטרית** (ידוע גם כ-**SolO**), היא גשושית של סוכנות החלל האירופית ששוגרה לחלל בשנת 2020. היא מיועדת לחקר הליוספירה ורוח השמש. הפרויקט הוא חלק של תוכנית "חזון קוסמי" של הסוכנות האירופית.

## היסטוריה
הפרויקט אושר בחלק של תוכנית "חזון קוסמי" בשנת 2010 תוך איחוד של 2 הצעות. בהמשך נחתם הסכם עם נאס"א שמגדיר את חלקה בפרויקט. בשנת 2012 נחתם חוזה לייצור הגשושית. מועד ראשוני לשיגור היה 2015 אך הוא נדחה מספר פעמים. השיגור בוצע ב-10 בפברואר 2020 מנמל החלל קייפ קנוורל בעזרת משגר מדגם אטלס 5. ידרשו כ-3.5 שנים ושימוש במקלעת כבידתית ליד כדור הארץ ונגה כדי להגיע למסלול המתוכנן. תחנת קרקע של סוכנות החלל האירופית בארגנטינה אחראית על הקשר עם הגשושית. מרכז הסוכנות בדרמשטדט מנהל את המשימה.

הגשושית מתוכננת לפעילות של 7 שנים עם אפשרות להארכה ל-3 שנים נוספות.

העלות הכוללת של הפרויקט היא כ-1.5 מיליארד דולר

על הגשושית הותקנו מספר מכשירים:
* SWA - רגש פלזמה. נבנה בבריטניה. ניתוח תוצאות באחריות Mullard Space Science Laboratory בלונדון.
* EPD - רגש התפרצויות אנרגיה. נבנה בספרד. ניתוח תוצאות באחריות אוניברסיטת קיל ואוניברסיטת אלקלה בספרד.
* MAG - מכשיר למדידת שדה מגנטי. נבנה בבריטניה. ניתוח תוצאות באחריות אימפריאל קולג'.
* RPW - מכשיר לביצוע מדידות שונות. נבנה בצרפת. ניתוח תוצאות באחריות מצפה הכוכבים של פריז.
* SPICE - מכשיר לחקר עטרה. נבנה בצרפת. ניתוח תוצאות באחריות מדענים מצרפת, בריטניה וגרמניה.
* STIX - טלסקופ בתחום קרני רנטגן. נבנה בשווייץ. ניתוח תוצאות באחריות מדענים מפולין וגרמניה.
* METIS - מכשיר לחקר עטרה. נבנה באיטליה. ניתוח תוצאות באחריות מדענים מאיטליה וגרמניה.
* SoloHI - מכשיכ למדידת מסה של עטרה. ניתוח תוצאות באחריות מעבדת המחקר של צי ארצות הברית.

מידע ממכשירי הגשושית החלו להתקבל ביולי 2020 ותוך מספר חודשים החלה פעילות סדירה. ממצאים מפורסמים באתר המשימה.

## קישורים חיצוניים

* סיכום המשימה

## הערות שוליים

קטגוריה:תוכנית החלל האירופית
יוקהו

**יוקהו** (בקוריאנית: **육회**; באנגלית: **Yukhoe**) היא גרסה קוריאנית דומה לסטייק טרטר. בשר בקר נא טחון עם רוטב חריף.

## שיטת הכנה
את החלקים השומניים חותכים ומרחיקים מבשר הבקר הנא, ואז טוחנים ומתבלים את הבשר שנשאר. מוסיפים רוטב סויה, סוכר, מלח, שמן שומשום, בצל, שום, שומשום, פלפל שחור גרוס ואגס נאשי. חלמון ביצה משמש כקישוט, אותו מניחים בקערה נפרדת או על גבי בשר הבקר.

הקוריאנים נוהגים להוסיף גם חלקי פנים של הבקר כמו כבד, כליות ולב. המרכיבים מנוקים היטב ומומלחים, ואז נחתכים לחתיכות קטנות.

## מתכונים ישנים
אוסף של מתכוני יוקהו ניתן למצוא בספר הקוריאני **Siijsonso** (**시수전서**), שנכתב בסוף המאה התשע-עשרה. מתכון אחד בספר הזה מחייב כבישה של בשר בקר טחון במרינדה המכילה בצל קצוץ, שום, פלפל שחור גרוס, דבש, צנוברים, שומשום, מלח ושמן. ניתן להוסיף למרינדה גם חומץ, יחד עם מעט סוכר ופלפל צ'ילי.

## קישורים חיצוניים

## הערות שוליים

קטגוריה:מאכלי בשר
קטגוריה:המטבח הקוריאני
ג'ורג' אבייד

**ג'וּרְג' אִלְיַאס אַבְּיַד** (בערבית: **جورج إلياس أبيض**, תעתיק מדויק: ג'ורג' אביץ'; 5 במאי 1880–12 בפברואר 1959) היה שחקן לבנוני-מצרי) אשר פעל במצרים, יושב ראש איגוד השחקנים המצרי הראשון.
## ביוגרפיה
אבייד נולד בביירות שבלבנון. עוד בהיותו בלבנון למד טלגרפיה, ובגיל 18 עבר למצרים. הוא עבד בתחנת הרכבת סידי גאבר באלכסנדריה נוכח הכשרתו, ובשעות הפנאי השתתף בהצגות תיאטרון. בשנת 1904 צפה בו הח'דיו עבאס חלמי השני בהצגה פוליטית מתורגמת. הח'דיו התרשם ממשחקו ושלח אותו לפריז ללימודי אמנויות הבמה אצל אז'ן סילבן. אבייד חזר למצרים בשנת 1910 יחד עם להקת שחקנים שהקים על שמו, והחל בהעלאת מחזות בצרפתית. בשנת 1920 יצא לסיבוב הופעות בצפון אפריקה. להקתו של אבייד העלתה על הבמה למעלה מ-130 הצגות מתורגמות ומקור במשך 20 שנה.

אבייד היה מחלוצי הקולנוע במצרים, עת שיחק ב-1932 בסרט המוזיקלי המצרי הראשון, "שיר הלב" (أنشودة الفؤاد, אונשודת אל-פואד).

בשנת 1943 נבחר ליו"ר הראשון של איגוד השחקנים במצרים. הוא לימד במכון לאמנויות הבמה עד למותו ב-1959.

## פילמוגרפיה
* "שיר הלב" (1932)
* "ארץ הנילוס" (1946)
* "אני המזרח" (1958)

## קישורים חיצוניים

* 
* Cormack, R. (2023, November 22). Pre-1952 Egyptian Drama, Popular Theater, and Cultures of Performance. *Oxford Research Encyclopedia of Literature.*

## הערות שוליים

קטגוריה:שחקני קולנוע וטלוויזיה מצרים
קטגוריה:שחקני תיאטרון מצרים
קטגוריה:מהגרים מלבנון
קטגוריה:ילידי 1880
קטגוריה:נפטרים ב-1959
קטגוריה:ביירות: אישים
ג'ואל פיטר ויתקין

**ג'ואל-פיטר ויתקין** (אנגלית: Joel-Peter Witkin; נולד ב-13 בספטמבר 1939) הוא צלם אמריקאי.

## ביוגרפיה
ויתקין נולד לאב יהודי ולאם קתולית. אחיו התאום, ג'רום ויתקין, הוא צייר נודע. בגיל צעיר היה עד לגירושי הוריו, שנגרמו בעיקר על רקע הבדלי הדת ביניהם. לאחר מכן למד בבית הספר סיינט ססיליה, ואת שנותיו בתיכון עשה בבית הספר גרובר קליבלנד. בשנת 1961 התגייס לצבא ארצות הברית, מתוך כוונה לצלם את המלחמה בוייאטנם, אך בשל סיבות מנהלתיות, לא הגיע לוייאטנם, ועשה את שירותו בפורט הוד, טקסס, כאחראי על מידע לציבור ותמונות מסווגות. את התואר הראשון, בפיסול, עשה בקופר יוניון, ניו יורק (1974) ואת תוארו השני, באמנות, עשה באוניברסית ניו מקסיקו, באלבוקורקי, תוך שוויתר על מלגה שהוצעה לו מאוניברסיטת קולומביה.

### סגנון עבודתו
ויתקין משתמש לצורך עבודתו במצלמת פילם, והוא נוהג לעבוד על התשליל עצמו בעזרת חומרי פיתוח שונים, שריטות על התשלילים ועוד מניפולציות המאפשרות לו להשיג את המראה האסתטי שאליו הוא שואף. הוא מרבה לעסוק במוות, באמצעות צילומי גופות, חלקי גופות ואיברים, אותם הוא מעמיד בסצנות מבוימות בסטודיו שלו. בנוסף, הוא מוכר בזכות צילומי בעלי המום, החריגים ואנשי השוליים. הוא מעדיף לעבוד בשחור לבן על פני עבודה בצבע. בראיון שנערך לקראת תערוכתו בגלריה מנשר בתל אביב, בשנת 2010, סיפר על עבודתו, ובין היתר, על הערכתו לצלמת דיאן ארבוס. כיוון שהחוק בארצות הברית אינו מתיר צילום גופות בשטחה, עיקר עבודתו נעשית בדרום אמריקה, באישור הרשויות במקסיקו ובקולומביה.

### תערוכות ואוספים
עבודותיו של ויתקין הוצגו במוזיאונים וגלריות מהשורה הראשונה בעולם. הוא מיוצג על ידי גלריית ברוס סילברסטיין בניו יורק, ועבודותיו נמצאות באוספים הקבועים של מוזיאונים רבים, ביניהם: המוזיאון לאמנות מודרנית בניו יורק, המכון לאמנות של שיקגו, מוזיאון פול גטי בלוס אנג'לס, ספריית הקונגרס, מוזיאון וויטני בניו יורק, מרכז ז'ורז' פומפידו בפריס, מוזיאון ויקטוריה ואלברט בלונדון, ועוד. ויתקין מציג רבות מעבודותיו בדף האינסטגרם שלו.

## קישורים חיצוניים

## הערות שוליים

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:ברוקלין: אישים
קטגוריה:תאומים אמריקאים
קטגוריה:צלמים אמריקאים
קטגוריה:אמריקאים שנולדו ב-1939
כפר חונה

**כְּפַר ח֫וּנָה** (בערבית: **كفرحونة**, בתעתיק מדויק: **כפרחונה**) הוא כפר בלבנון, צפונית לנהר הליטני בנפת ג'זין. בכפר מתגוררים כ-3,000 תושבים: נוצרים קתולים יוונים ומוסלמים שיעים.

## גאוגרפיה
כפר חונה נמצא בגובה 1,100 עד 1,400 מטרים מעל פני הים, צפונית לנהר הליטני. הוא נמצא במרחק 20 קילומטר מצידון, 40 קילומטר מביירות וכ-22 קילומטר מהגבול עם ישראל.

## היסטוריה
מעט מאוד ידוע על ההיסטוריה של הכפר. בשנת 1838 ציין המיסיונר האמריקאי שהשתקע בלבנון, עלי סמית, שהכפר ממוקם בסמיכות לאזור א-תופאח.

## שם
על פי המסורת המקומית, שם הכפר מגיע מארמית ושמו המקורי הוא "כפר אחונא", שמשמעו "כפר האחים הקטנים".

## הערות שוליים

קטגוריה:מחוז דרום לבנון: יישובים
סאן-פולן (גבינה)

**סאן-פולן** (בצרפתית: **Saint-paulin**) היא גבינה המוגדרת בחקיקה כגבינה דחוסה לא מבושלת למחצה, העשויה מחלב פרה, המשקל הממוצע של כיכר הוא 2 ק"ג.

## צרפת
### ייצור
הגבינה יוצרה במקור על ידי הנזירים הטראפיסטים של סאן-פולן, היא מיוצרת היום באופן תעשייתי על פני אזורים נרחבים מאוד כולל נורמנדי, ברטאן, לורן, ונור-פה דה קאלה. היא מיוצרת גם בקוויבק.

הצפון היה ונשאר מבחינה היסטורית האזור המרכזי של ייצור וצריכה של גבינת סאן פולן במשך 100 שנים. כיום מדובר בעיקר בחקלאים שמייצרים מחלב גולמי (לא מפוסטר) ומעדנים את הדרך המיושנת של הייצור. עם זאת, לגבינה הזו יש גם מוניטין תעשייתי.

### תצרוכת
הגבינה מיוצרת לאורך כל השנה ונצרכת באותה צורה. לעיתים ניתן להשוות אותה לפור סאלו.

נראה שהקליפה הצהובה-כתומה של הגבינה לפעמים אכילה ולפעמים בלתי אכילה בהתאם למקרה. זו של גבינה אותנטית אכילה על פי רוב. זו של גבינות אחרות (תעשייתיות או מחוץ לצרפת) לא אכילות לרוב.

## קוויבק
### ייצור
זוהי גבינה תעשייתית המעובדת על ידי מפעל גבינות "דמאפרו בסאן-דמאס. היא מיוצרת גם על ידי מפעל הגבינות OKA ומתיישנת במרתפים המקוריים של מנזר.

## קישורים חיצוניים

* אתר גבינות סאן פולן
* ייצור של סאן-פולן : מאמר באתר בית הספר ENSAIA
## הערות שוליים

קטגוריה:גבינות צרפתיות
קטגוריה:גבינות קשות
ריצ'רד רמפטון

**ריצ'רד רמפטון** (באנגלית**: Richard Rampton**;  8 בינואר 1941 - 23 בדצמבר 2023) היה עורך דין בריטי שהתמחה בתביעות לשון הרע. הוא היה מעורב בכמה מקרים מתוקשרים, בהם התיק אירווינג נגד ליפשטדט וספרי פינגווין, שם הגן על דברה ליפשטדט וספרי פינגווין נגד דייוויד אירווינג.

## ביוגרפיה
רמפטון נולד בנוריץ' ב-8 בינואר 1941, בנם הבכור של איש העסקים והפילנתרופ טוני רמפטון ואשתו ג'ואן (לבית שאנקס). הוא התחנך בבית הספר בריאנסטון וקרא קלאסיקות בקווינס קולג', אוקספורד .

## קריירה
ריצ'רד רמפטון התקבל ללשכת עורכי הדין בנובמבר 1965 (אינר טמפל) ומונה ל-QC ( יועץ המלכה) בשנת 1987.

בתיק אירווינג נגד ספרי פינגווין וליפשטדט, הוא ייצג את דבורה ליפשטדט ואת המו"ל שלה נגד האשמות שווא של הוצאת דיבה לאחר שטענה כי אירווינג מכחיש השואה בספרה "הכחשת השואה" משנת 1993. סרט אודות המשפט הכחשה הוקרן לראשונה בשנת 2016, בו גילם את רמפטון, השחקן טום וילקינסון.

רמפטון גם ייצגה את חברת מקדונלד'ס בתיק מק'ליבל, שם תבעה החברה שני חברים בקבוצת הקמפיין הסביבתי של גרינפיס בלונדון.

המקרים המוקדמים יותר של רמפטון כוללים את אנדרו ניל (עורך הסאנדיי טיימס) נגד פרגרין וורסטהורן, לורד אלדינגטון נגד הרוזן ניקולאי טולסטוי וג'יליאן טיילפורת' נגד ניוז אוף דה וורלד. הוא גם ייצג בהצלחה את הפוליטיקאי ג'ורג' גאלווי נגד *[[דיילי טלגרף|ה"דיילי טלגרף"]]* בשל האשמות שלקח 375,000 ליש"ט מהמשטר העיראקי של סדאם חוסיין. הוא ייצג את Associated Newspapers Group plc ב־Lucas-Box v News Group Newspapers Ltd; Lucas-Box נגד Associated Newspapers Group plc ואחרים. מקרה זה הוליד את "משמעות לוקאס-בוקס" לפיה על פי פרקטיקה מודרנית של לשון הרע, בו נאשם חייב לפרט בכתב בתיק הנידון את המשמעות ההשמצה שהוא/היא מבקשים להוכיח כנכונה מהותית. 

## חיים אישיים
רמפטון התחתן עם אהובת נעוריו קרולין קלארק ב-1963. נולדו להם שני בנים ובת אחת. 

רמפטון מת ב-23 בדצמבר 2023, בגיל 82. 

## הערות שוליים

קטגוריה:בוגרי אוניברסיטת קיימברידג'
קטגוריה:עורכי דין בריטים
קטגוריה:בריטים שנולדו ב-1941
קטגוריה:בריטים שנפטרו ב-2023
פור סאלו (גבינה)

גבינת **פּור סאלוּ** (בצרפתית: **Port Salut**) היא גבינת חלב פרה מפוסטרת, רכה למחצה מפיי דה לה לואר, צרפת, עם קליפה בצבע תפוז ייחודית ועם טעם עדין. הגבינה מיוצרת בגלגלים (כיכרות) של כ-23 ס"מ בקוטר, במשקל של כ-2 ק"ג כל גלגל גבינה.
## מאפיינים

על אף שלפור סאלו יש טעם עדין, לפעמים יש לו ריח חזק מכיוון שזו גבינה בוגרת. הריח מתגבר ככל שהגבינה מתיישנת זמן רב יותר, אך זה לא משפיע על הטעם שלה. ניתן לשמור אותה בקירור ועדיף לאכול אותה תוך שבועיים מהפתיחה.

הגבינה פותחה על ידי נזירים טראפיסטים במהלך המאה ה-19 ב"מנזר פור-דו-סאלו" באַנטרַאם . הנזירים, שרבים מהם עזבו את צרפת במהלך המהפכה הצרפתית של 1789, למדו כישורי ייצור גבינה כדי לפרנס את עצמם בחו"ל, והחזירו את המיומנויות הללו עם שובם לאחר הרסטורציה הצרפתית. שמה של החברה שלהם הייתה, "Société Anonyme des Fermiers Réunis (S.A.F.R.)", הפך מאוחר יותר לסימן המסחרי הרשום שלהם, ועדיין מודפס על גלגלי גבינת פור סאלו.

## הפצה
בשנת 1873 הגיע ראש המנזר להסכם עם מוכר גבינה פריזאי שהעניק זכויות הפצה בלעדיות ועד מהרה החלו רכישות הגבינה לגדול. המנזר ביקש הגנה מסחרית, ובסופו של דבר מכר את הזכויות לקבוצת בל ב-1950. הגבינה מיוצרת כעת במפעל, כאשר הקליפה החלקה האופיינית כעת היא תוצאה של עטיפה מצופה פלסטיק. כאשר עשויה משעווה, הקליפה עשויה להיות אכילה, אך עלולה לגרוע מטעם הגבינה.

גבינת פור סאלו בעבודת יד או גבינת "אנטראם" עדיין מיוצרת על ידי מנזרים שונים ברחבי האזור הכפרי הצרפתי.

## לקריאה נוספת
* גבינת יין פורט
* רשימת גבינות
* רשימת גבינות צרפתיות
* גבינת טראפיסטה

## קישורים חיצוניים

* 
## הערות שוליים

קטגוריה:גבינות צרפתיות
עד סוף הקיץ (שיר)

"**עד סוף הקיץ**" הוא שיר שנכתב על ידי הפזמונאי אהוד מנור והולחן על ידי מישה סגל בשנת 1972. את השיר, שנכתב עבור הסרט "שתי דפיקות לב", ביצע המוזיקאי אלי מגן.

## אודות השיר ותוכנו
השיר נכתב על ידי אהוד מנור והולחן על ידי מישה סגל לסרטו של שמואל אימברמן "שתי דפיקות לב". השיר הוא שיר כמיהה לאהבה, המתרחשת בין זוג באמצע הרחוב. מנור סיפר על השיר:

עם יציאתו הושמע השיר רבות. לשיר קיימות כ־69 גרסאות המופיעות בעשרות תקליטים. ידועים הביצועים של חוה אלברשטיין, אריק סיני, ערן צור ודני ליטני. חוה אלברשטיין ביצעה את השיר בשנת 1982, והוא נכלל באלבום האולפן ה-24 שלה, "קולות". בביצוע של אלי מגן יש שני בתים בשיר שהוקלט, ואילו בזה של חוה אלברשטיין יש שלושה. בשיר המקורי היו שלושה בתים, והוכנסו רק שניים מפאת אורכו.

השורה  מתוך השיר הייתה אהובה על מנור במיוחד.

השיר צעד במצעדי הפזמונים השבועיים של הגל הקל מה-29 במאי 1972 במשך 12 שבועות, ובשיאו הגיע למקום הראשון. במצעד השנתי העברי לשנת תשל"ב (1972) של התחנה דורג השיר במקום השישי.

## קישורים חיצוניים
* '''עד סוף הקיץ''', באתר הספרייה הלאומית
* מילות השיר "עד סוף הקיץ", באתר שירונט
* 

## הערות שוליים

קטגוריה:שירי חוה אלברשטיין
קטגוריה:שירים בעברית
קטגוריה:שירים שנכתבו על ידי אהוד מנור
קטגוריה:שירים שהולחנו על ידי מישה סגל
קטגוריה:שירי אהבה בעברית
קטגוריה:שירים מסרטי קולנוע
קטגוריה:שירים על הקיץ
צפלינאי

ממוזער|צפלינאי עם רוטב
**צפלינאי** (בליטאית: **Cepelinai** או **Didžkukuliai;** מילולית "צפלינים" ביחיד : **Cepelinas**) הם כופתאות תפוחי אדמה העשויות מתפוחי אדמה מגוררים.

## מאפיינים
הכופתאות ממולאות בבשר טחון, גבינת קווארק יבשה או פטריות. המאכל מתואר כמאכל לאומי של ליטא, והוא מוגש בדרך כלל כמנה עיקרית.

השם צפלינאי מגיע מצורת הכופתאות הדומה לספינת אוויר צפלין. צפלינאי הם בדרך כלל בסביבות 20-10 ס"מ באורך, אם כי הגודל תלוי היכן הם מיוצרים. לפי החלוקה מנהלית של ליטא במחוזות המערביים שלה צפלינאי מיוצרים יותר מאשר במזרח. בזאמוט צפלינאי נקראים צפלינה (cepelinā).

## הכנה
לאחר הרתיחה, הצפלנאי מוגשים לרוב עם רוטב שמנת חמוצה וחתיכות בייקון או גלדי שומן חזיר.

באזור Suwałki, Podlachia, Warmia ו-Masuria המאכל ידוע בשם kartacz (בפולנית מילולית: "זריקת ענבים"). המאכל הוא חלק גם מהמטבח של צפון מזרח פולין.

מנות דומות כוללות פיזי פולני, קרופקאקה שוודית, פוטן ראפה אקדיאני, ראספבול נורווגי, Kartoffelklöße גרמני ו-Canederli איטלקי.

## גלריה

קובץ:Cepelinai_2,_Vilnius,_Lithuania_-_Diliff.jpg|טקסט=Cepelinai with ground meat cut open|צפלינאי עם בשר טחון חתוך פתוח
קובץ:Karmėlavos_Cepelinas.JPG|טקסט=Large cepelinas served with spirgai|צפלינאי גדולים מוגשות עםספירגאי


## לקריאה נוספת
* בא-וואן

## קישורים חיצוניים

* מנות תפוחי אדמה של ליטא
## הערות שוליים

קטגוריה:מאכלים לאומיים
קטגוריה:כופתאות
קטגוריה:מאכלי תפוח אדמה
קטגוריה:המטבח הפולני
קטגוריה:המטבח הליטאי
נחל אברך

**נחל אברך** הוא נחל אכזב במערב השומרון. אורכו כ־10.5 קילומטרים.

## תוואי הנחל
מוצא הנחל ממוקם בגובה של כ־230 מטרים מעל פני הים, בין הכפרים הפלסטיניים כפר סור וא-ראס, בסמוך ממערב לכביש 574 בתחומי הרשות הפלסטינית. כיוון הזרימה של הנחל הוא מערבה. הנחל עובר מתחת לגדר ההפרדה וזורם מצפון למושב סלעית, במקביל לכביש 5533. לאחר מכן הוא חוצה את הקו הירוק ונכנס לחלקה הדרומי של העיר טייבה, בשרון. לקראת סופו עובר הנחל מתחת לכביש 444 ולכביש 6, ואז פונה צפונה ונשפך, בגובה של כ־40 מטרים מעל פני הים, לנחל אלכסנדר.

אברך
קטגוריה:השרון: גאוגרפיה